Συζήτηση:Σοφοκλής Ξυνής

message: Παρακαλώ, σταματήστε να δημοσιεύτε είτε ολόκληρες αποφάσεις  δημόσιων/κρατικών αρχών είτε τμήματά τους. Δεν είναι τα λήμματα της Βικιπαίδειας ο κατάλληλος χώρος γι' αυτό. Τα κείμενα αυτά είναι πρωτογενείς πηγές. Αναζητείστε αναφορές στο θέμα από δευτερογενείς πηγές, όπως λ.χ. ο ημερήσιος τύπος ή τα έγκυρα ειδησεογραφικά σάιτ. Η πολιτική της εγκυκλοπαίδειας για τις πηγές προβλέπει πως τα λήμματα της Βικιπαίδειας θα πρέπει να βασίζεται κυρίως σε αξιόπιστες δευτερογενείς πηγές, ενώ για τις πρωτογενείς πηγές αναφέρει πως πρέπει να αποφεύγονται, διότι είναι συχνά δύσκολο να χρησιμοποιηθούν κατάλληλα παρόλο που μπορεί να είναι αξιόπιστες και χρήσιμες σε ορισμένες περιπτώσεις, καθόσον οδηγούν κατά κανόνα σε πρωτότυπη έρευνα των συντακτών. Ειδικότερα για τις βιογραφίες ζώντων προσώπων απαιτείται ακόμα μεγαλύτερος βαθμός ευαισθησίας και αυστηρή τήρηση των πολιτικών της Βικιπαίδειας. ǁǁ ǁ Chalk19 (συζήτηση) 09:19, 1 Αυγούστου 2021 (UTC)
Άρα τελικά απαγορεύεται η χρήση πρωτογενων πηγων η απλα δεν ενδείκνυται? Για το συγκεκριμένο θεμα ειχα βρει αναφορά σε ειδησεις, πλεον ο σύνδεσμος αυτός δεν υπάρχει.  Σε περίπτωση που η ανάρτηση μου είναι αποδεδειγμένα αντίθετη με τη πολιτική της ΒΠ, δεν εχω αντίρρηση να αφαιρεθεί. Mikelangelos14 (συζήτηση) 13:39, 1 Αυγούστου 2021 (UTC)
 Όχι δεν απαγορεύεται (μερικές φορές μπορεί να είναι και αναγκαία, λ.χ. για τεκμηρίωση απλών δεδομένων, χρονολογιών ή περιστατικών, όπως του πληθυσμού ενός χωριού από απογραφή της Στατιστικής Υπηρεσίας), όμως σαφώς δεν ενθαρρύνεται η χρήση τους, ιδίως χωρίς την παράλληλη χρήση δευτερογενών πηγών. Εν προκειμένω, αρχικά μεταφέρατε ένα κατεβατό, πραγματικά ακατανόητο για τους αναγνώστες. Τώρα το έχετε περιορίσει, αλλά και πάλι υπάρχουν στοιχεία που δεν ενδιαφέρουν ένα εγκυκλοπαιδικό λήμμα, όπως η σύνθεση της Αρχής και μια σειρά άλλες λεπτομέρειες διαδικαστικού ή δικονομικού χαρακτήρα. Αλλά και παραπέρα, για ποιο πράγμα γίνεται λόγος ; Από τη μελέτη όλου του κειμένου είδα -αν κατάλαβα καλά- πως αφορά μια και μόνη περίπτωση όπου ένας πρώην σπουδαστής των σχολών Ξυνή κατήγγειλε την εταιρία που λειτουργεί το τωρινό ΙΙΕΚ Αλφα ότι έκανε χρήση των δεδομένων του που υπήρχαν στου Ξυνή στέλνοντάς του μετά από τόσα χρόνια ένα μέιλ κλπ κλπ. Χοντρικά αυτό είναι. Και στην "Α. ΕΠΙΛΟΓΗ ΙΚΕ" τελικά επιβλήθηκε "αποτρεπτικό διοικητικό χρηματικό πρόστιμο" από την Αρχή ύψους 5 χιλ ευρώ. Αρχικά, όλο αυτό μπορεί να περιγραφεί σε 2-3 γραμμές. Παραπέρα, όμως, πόσο πραγματικά ζήτημα ουσίας είναι αυτή η μία συγκεκριμένη περίπτωση για να αναφέρεται έστω και συνοπτικά στο λήμμα, και μάλιστα ενός ζώντος προσώπου που δεν κατονομάζεται καν στην απόφαση (η εταιρεία έλαβε το πρόστιμο, δεν φέρεται αυτός προσωπικά υπεύθυνος για κάτι). Με άλλα λόγια, και πέρα από όλα τ' άλλα, η υπόθεση του προστίμου για μια μεμονωμένη περίπτωση που έγινε καταγγελία εκτιμώ πως είναι δυσανάλογα μικρού βάρους για να έχει θέση εντός του λήμματος. Αν η υπόθεση, για διάφορους λόγους, λάμβανε διαστάσεις στον τύπο, τότε ίσως θα ήταν διαφορετικά, διότι θα είχαμε τουλάχιστον αρκετές δευτερογενείς κι ανεξάρτητες μεταξύ τους πηγές που θα έδιναν ευρεία κάλυψη στο συμβάν. Αυτή η κάλυψη δεν υπάρχει τώρα. Φρονώ λοιπόν, με βάση την πολιτική της Βικιπαίδειας πως η σχετική ενότητα και κάθε σχετική αναφορά δεν έχει θέση στο λήμμα. Στα λήμματα της Βικιπαίδειας δεν μπαίνει κάθε πληροφορία (άσχετα αν επαληθεύεται) που βρίσκεται διαθέσιμη για το θέμα που πραγματεύεται το λήμμα. ǁǁ ǁ Chalk19 (συζήτηση) 14:36, 1 Αυγούστου 2021 (UTC)
Θεωρώ πως σε μια εταιρεία που ηδη εμπλέκεται σε σκάνδαλα, ειναι αξιο αναφοράς συνδυαστικά με τα υπόλοιπα. Μπορείτε λοιπόν να το τροποποιήσετε περαιτέρω αφαιρώντας λεπτομέρειες και να μείνει η πρωτογενής πηγη για τις λεπτομέρειες και την εξακρίβωση Mikelangelos14 (συζήτηση) 16:26, 1 Αυγούστου 2021 (UTC)
thread_title:  Δημοσίευση αποφάσεων κρατικών αρχών στο λήμμα